Tubulinalar

Tubulinalar  () — ibtidailərin lobosa sinfinə daxil olan yarımdəstə.

 Xarakterik əlamətləri 
Amöblər monopodial və polipodialdırlar. Psevdopodiyalar eruptiv şəkildə bütün istiqamətlərdə əmələ gəlir. Onlar şaxələnən, enli kürəkvarı, iti və ya haça uclu konusvarı, tikanşəkilli və i.a. ola bilər. Qeyd etmək lazımdır ki, hətta eyni bir növ daxilində ətraf mühit şəraitindən asılı psevdopodiyaların formaları müxtəlif cür ola bilər. Birnüvəli, nadir hallarda çoxnüvəli amöblərdir.Çoxalması qeyri-cinsidir. Azərbaycanın heyvanlar aləmi. I cild. Bakı, Elm, 2002, 268 s.

 Yayılması 
Azərbaycanda bütün cinslərin nümayəndələri tapılmışdır Veysiq, 1939, 1942; Əmiraslanova, 1967; Musayev, İbadov, 1979; İbadov, 1983, 1985; Qasımov, 1972. Trichamoeba villosa Lepsi, Chaos chaos - Şirvan düzünün boz torpaqlarında; Amoeba alveolata Mereschkovski, A. gorgonia Penard, A. gracilis Greef,  A. lacustris Naegler, A.limax Dujardin, A. limicola Rhumler – Lənkəran təbii vilayətinin sarı torpaqlarında, Dağlıq Qarabağın  şabalıdı torpaqlarında, Şirvan düzünün boz torpaqlarında; A. costelani Lepsi, A. brachiata Dujardin – Lənkəran təbii vilayətinin sarı torpaqlarında; A. guttula Dujardin, A.limax Penard, A. spinosa Gelli, Fiocc – yenə həmin təbii zonada Dağlıq Qarabağın şabalıdı torpaqlarında; A. vellata Penard, A.limax, A. radiosa DujardinŞ A. fluida Gruber, A. hylobates Penard, A. humilis Schout – Lənkıran rayonunun arx sularında və Kür çayının aşağı axarında; Polychaos fimidium Bover – Abşeronun boz-qonur torpaqlarında üzümlüklərdə rast gəlinir Mirzəzadə, 1982. 

Fəsiləyə 4 cins daxildir: 
 Trichamoeba
 Chaos
 Amoeba 
 Polychaos

 Ədəbiyyat 
 Azərbaycanın heyvanlar aləmi. I cild. Bakı, Elm, 2002, 268 s.

 İstinadlar 

Kateqoriya:Protozoylar
Kateqoriya:Zülallar

Kateqoriya:Sitoskelet